**מתן תשובות לשאלות הבהרה ותיקונים מיום 24.8.23**

מכרז פומבי מספר 17/2023 – מכרז לקבלת שירותים לטיפול בפסולת אריזות קרטון ובפסולת נייר וקרטון דק.

יש לצרף מסמך זה עם חתימת המציע להצעה שתוגש.

התיקונים והשינויים מחייבים את המשתתפים ויש לפעול בהתאם לאמור בהם.

במידה וקיימת סתירה בין הוראות המכרז לבין הוראות מסמך זה, הוראות מסמך זה יגברו.

|  |  |  |  |  |  |
| --- | --- | --- | --- | --- | --- |
| מס"ד | עמוד | פרק במכרז | מספר סעיף | שאלה | תשובה |
| 1 | 7 + 25 | כללי + הסכם | 3.2.2  +  5.11.2 | נבקש לקבוע מנגנון לפיצוי הקבלן במקרה של כניבה / שריפה של קרטונית במהלך שנה קלנדרית נתונה. סכום הפיצוי: תשלום חד פעמי של 2,500 ₪ למתקן. | העירייה מבקשת להבהיר כי גם במכרזים קודמים שלה לא נקבע מנגנון פיצוי לקבלן במקרה של גניבה ושריפה, וגם במכרז זה אין בכוונתה לקבוע מנגנון פיצוי. עוד תוסיף כי במצב של גניבה או שריפה- על הקבלן יהיה לספק כלי אצירה חלופי. |
| 2 | 7 | כללי | 3.3.1 | נבקש להכפיף את פינוי הפסולת כאמור בסעיף בהצבת פח מוטמן בצמוד לכל כלי אצירה. | העירייה לא תציב פח מוטמן בצמוד לכל כלי אצירה.  במידה וליד כלי האצירה אכן מוצב פח מוטמן- על הקבלן הזוכה לסלק את הפסולת שמסביב לכלי האצירה לתוך הפח המוטמן בצמוד אליו.  במידה ואין פח מוטמן בצמוד לכלי אצירה- העירייה תדאג לפנות את הפסולת שתימצא מחוץ לכלי האצירה. |
| 3 | 7 | כללי | 3.3.3.2 | נבקש להגביל את כמות הפינויים ו/או תדירות הפינויים כך שלא תעלה על 5 אחוז מכמות הפינויים ו/או תדירות הפינויים נכון למועד הגשת המכרז. | השאלה / בקשה לא מספיק ברורה.  העירייה מבקשת להבהיר כי כמות הפינויים הינה בהתאם לצורך. בשכונות בהם צפויים להתאכלס תושבים חדשים – תדרש תדירות אינטנסיבית יותר לפינויי קרטוניות.  מספר פינויים מקסימלי לא יעלה על 300 פינויים בחודש. |
| 4 | 10 | פרק ב | 4.1.8 | בדומה למכרזים אחרים, נבקש לאפשר לקבלן להציב משאיות שגילן לא עולה על 5 שנים נכון למועד הגשת ההצעות. | העירייה נכונה לענות לבקשה ולאפשר לקבלן להציב משאיות משנת ייצור 2018 ומעלה. קרי, משאיות שגילן לא עולה על 5 שנים נכון למועד הגשת ההצעות. |
| 5 | 29 | הסכם | 10.5 | פיצוי מוסכם בסך של 40,000 ₪ הינו מוגזם ובלתי סביר ואף אינו נהוג במכרזים דומים אחרים בהם היקף ההתקשרות גדול בהרבה. נבקש להעמיד הפיצוי ע"ס של 5,000 ₪. | העירייה נכונה להפחית את סך הפיצוי המוסכם אולם לא לסך של 5,000 ₪ אלא לסך של 20,000 ₪.  התחשיב הכלכלי הינו מכפלת כמות מקסימלית של פינויים בחודש (300) בעלות של 65 ₪ (עלות פינוי כלי אצירה בודד). |
| 6 | 29 | הסכם | 10.7 | כללי- נבקש שיובהר כי ניתן להשלים פינוי עד 24 שעות לאחר היום שנקבע. היינו, ביצוע באיחור של עד 24 שעות לא יהווה איחור המזכה את הרשות בקנס. | אכן ניתן להשלים פינוי עד 24 שעות מהמועד שנקבע ללא קבלת קנס. |
| 7 | 36 | נספח טכני | 8.1 | נבקש להעמיד את תנאי התשלום על שוטף +45 בהתאם לחוק מוסר תשלומים | לפי סעיף 12(ד) לחוק מוסר תשלומים לספקים- התשע"ז 2017- נקבע כי הוראות סעיף 3(ו) לא יחולו על רשות מקומית בהבראה. הואיל והעירייה נמצאת בהבראה- אזי שהתמורה תשולם לא יאוחר מ-60 ימים (ולא 45 ימים) מתום החודש שבו הומצא לו החשבון. |
| 8 | עמוד 39 | נספח ג + כל מקום אחר בו מופיע אישור עו"ד | אישור עו"ד | נבקש הבהרתכם כי המלל "לכל דבר ועניין" כוונתו בקשר עם המכרז. | המלל "לכל דבר ועניין" מתייחס בקשר למכרז זה. |
| 9 | עמוד 42 | נספח ד'- הצעת מחיר | 5.1 | 1. מחיר מקסימלי של 65 ₪ לפינוי בודד של קרטוניה, אינו כדאי כלכלית ואינו מכסה את מלוא העלויות הכרוכות בביצוע השירתוים נשוא המכרז. בהקשר זה יש לציין את העלייה החדה בשכר עובדים, במחיר הדלר וביתר ההוצאות התפעוליות. נבקשכם לפעול להעלאת הסכום בשיעור ניכר.  2. עיון בהצעת המציע מגלה כי אין שום מקום לשים מחיר עבור פינוי בודד של מתקן נייר. אין לו מקום כאמור ואין מחיר מקסימלי לפינוי. מיותר לציין כי המחיר הנמוך המוצע עבור פינוי קרטוניות אין בו כדי להקים כדאיות כלכלית לפינוי גם של מתקן נייר, וזאת מעבר לכך שמדובר בפעילות שונה בתכלית, באמצעות כלי רכב אחר, ושמרבית המכרזים מוגדרת כזרם איסוף נפרד. אנא התייחסותכם בנושא.  3. נבקש לקבל התייחסותכם בנוגע למספר מתקני הניר שהקבלן נדרש להציב ברשות.  4. בשים לב שמדובר בהתקשרות ארוכת טווח לתקופה מקסימלית של 60 חודשים, לאור השינויים והתמורות החדשות במשק וכדי לשמור על כדאיות כלכלית בביצוע השירותים לאורך זמן, נבקשכם להציד את התמורה המושלמת לקבלן למדד המחירים לצרכן, בדומה למכרזים דומים אחרים בגופים ציבוריים אחרים. | 1. מחיר מקסימלי של 65 ₪ לפינוי בודד של קרטוניה נקבע על ידי תאגיד ת.מ.י.ר בנספח הטכני ולכן מחייב.  **שאלות 2, 3 ו-4 נמצאות בבדיקה של אגף שפ"ע והעירייה תתעדכן כשתתקבל תשובה.** |
| 10 | עמוד 11 | פרק ג- ערבות | סעיף 5 |  | כאמור בסעיף 5 לתמכרז, הערבות תהא בתוקף לתקופה של 90 ימים מהמועד האחרון להגשת הצעות (31.8.23), קרי, הערבות תהא בתוקף עד ליום 03/12/2023. |